**พฤกษ์**, **ซึก**, **มะรุมป่า** หรือ **จามจุรีทอง** (พจนานุกรม ฉบับราชบัณฑิตยสถาน เรียกว่า **จามจุรี**; ชื่อวิทยาศาสตร์: *Albizia lebbeck*) พฤกษ์มีถิ่นกำเนิดอยู่ในเขตร้อนชื้นของทวีปเอเชีย ซึ่งรวมทั้งประเทศไทยด้วยจึงพบว่าเป็นต้นไม้ พื้นบ้านที่พบขึ้นเองตามธรรมชาติอยู่ทุกภาคของประเทศไทย มีชื่อเรียกต่างๆกันไปมากมาย เช่น พฤกษ์, ซึก, ซิก, จามจุรี, กะซึก, ชุงรุ้ง, ก้ามปู, คะโก, จามรี (ภาคกลาง) มะขามโคก, มะรุมป่า (นครราชสีมา) ก้านฮุ้ง (ชัยภูมิ) ถ่อนนา (เลย) พญากะบุก (ปราจีน) จ๊าขาม (ภาคเหนือ) ตุ๊ด (ตาก) กรีด, แกร๊ะ (ภาคใต้) กาแซ, กาไม (สุราษฎร์ธานี) เป็นต้น ภาษาอังกฤษ เรียกว่า Indian Walnut หรือ Siris น่าสังเกตว่า พฤกษ์ มีชื่อซ้ำกับพืชชนิดอื่นที่เรารู้จักกันดีด้วย คือ จามจุรี และก้ามปู อันเป็นต้นไม้อยู่ในวงศ์เดียวกัน มีชื่อวิทยาศาสตร์ว่า Samanea saman (Jacq.) Merr. มีชื่อภาษาอังกฤษว่า Rain Tree ความจริงจามจุรี (ก้ามปู, ฉำฉา) เป็นต้นไม้มาจากทวีปอเมริกาใต้ นำเข้ามาปลูกในประเทศไทยสมัยรัชกาลที่ ๕ นี้เอง ชื่อจามจุรี หรือก้ามปูก็นำไปจากชื่อของต้นพฤกษ์นี้เอง เพราะมีลักษณะคล้ายคลึงกัน โดยเฉพาะลักษณะดอกที่มีเกสรยาวเป็นฝอย ต่างกันที่สีดอกพฤกษ์มี สีขาวเหลือง แต่ดอกจามจุรี(ใหม่) สีออกชมพูแดง จึงเรียกในสมัยแรกๆ ว่าจามจุรีแดง เพื่อให้เห็นความแตกต่างจากจามจุรีเดิม(พฤกษ์) ซึ่งมี ดอกสีขาวเหลือง ต่อมาเรียกสั้น ลงว่าจามจุรี (เฉยๆ) ไม่มีคำว่าแดง ตามหลัง และไม่มีเรียกต้นพฤกษ์ ว่าจามจุรีหรือก้ามปูอีกมาจนถึงปัจจุบัน

ในอดีตที่คนไทยภาคกลางเรียกพฤกษ์ว่าจามจุรีหรือจามรี น่าจะเป็นเพราะลักษณะดอกเป็นฝอย และมีสีออกเหลืองคล้ายแส้ขนจามรี (จามจุรี) ที่ใช้ในพิธีมงคลนั่นเอง ส่วนที่ได้ชื่อว่าก้ามปู ก็เพราะลักษณะตอนปลายช่อใบคล้ายก้ามปูทะเล จึงเรียกว่า ต้นก้ามปู ลักษณะพิเศษอย่างหนึ่งของต้นพฤกษ์ ก็คือ กลางคืนใบจะหุบลีบติดกัน เหมือนนอนหลับและแผ่ออกจากกันตอนเช้าไปจนตลอดวัน

ลักษณะทางพฤกษศาสตร์
-------------------

พฤกษ์เป็นไม้ยืนต้นขนาดกลางถึงขนาดใหญ่ สูง 15-25 เมตร ทรงพุ่มกว้างพอสมควร ด้านบนพุ่มค่อนข้างแบน เปลือกสีเทาเข้มหรือน้ำตาลอมเหลือง ผิวเปลือกขรุขระมักแตกเป็นร่องยาว เปลือกด้านในมีสีแสดแดง ใบเป็นรูปขนนก สองชั้นเรียงสลับกัน ก้านช่อใบยาวประมาณ 20 เซนติเมตร มีขนละเอียดปกคลุม ช่อใบแขนงยาวประมาณ 5-10 เซนติเมตร ใบย่อยทรงยาวรี กว้างประมาณ 1-2.5 เซนติเมตร ยาว 2-4 เซนติเมตร ใบร่วงในช่วงเดือนธันวาคมและมกราคม (ผลัดใบ) แตกยอดอ่อนราวปลายเดือนมกราคมถึงต้นเดือนมีนาคม ดอกเกิดที่ปลายกิ่งและโคนก้านใบ ออกเป็นช่อยาวประมาณ 30 เซนติเมตร เป็นดอกสมบูรณ์เพศ มีเกสรยาวเป็นฝอยคล้ายดอกจามจุรี แต่มีสีขาวอมเขียว และเปลี่ยนเป็นสีเหลืองนวล มีกลิ่นหอม มักออก ดอกในเดือนมีนาคมถึงเมษายน ฝักแบนโตคล้ายฝักกระถิน สีขาวอมเหลือง กว้างประมาณ 3-5 เซนติเมตร ยาวประมาณ 10 ถึง 30 เซนติเมตร มีเมล็ด 4-12 เมล็ดต่อฝัก

การใช้ประโยชน์
--------------

เปลือกไม้ของพฤกษ์
พฤกษ์มีการนำมาปลูกเป็นไม้ให้ร่มเงาในอเมริกาเหนือและอเมริกาใต้  ในอินเดียและปากีสถานใช้ประโยชน์จากเนื้อไม้ เนื้อไม้ของพฤกษ์มีความหนาแน่น 0.55-0.66 g/cm3 หรือสูงกว่า

พฤกษ์เป็นพืชพื้นบ้านดั้งเดิมของไทย อยู่คู่คนไทยมาเนิ่นนานจึง ย่อมถูกนำมาใช้ประโยชน์อย่างรอบด้าน เช่น ด้านสมุนไพรรักษาโรค โดยใช้ส่วนต่างๆของพฤกษ์ ดังนี้

**เมล็ดและเปลือก** : มีรสฝาด เป็นยาสมาน เช่น รักษาแผลในปาก, ในลำคอ, เหงือกหรือฟันผุ, ริดสีดวงทวารหนัก, แก้ท้องร่วง, ห้ามเลือดตกใน

**เมล็ด** : รักษากลากเกลื้อน, โรคเรื้อน, ทำยารักษาเยื่อตาอักเสบ 

**ใบ** : ใช้ดับพิษร้อน ทำให้เย็น

พฤกษ์เป็นต้นไม้โตเร็วและทนทาน เหมาะสำหรับปลูกในที่เสื่อมโทรมและแห้งแล้งสามารถปรับปรุงสภาพดินให้สมบูรณ์ขึ้นได้ เนื่องจากเป็นพวกถั่วซึ่งสามารถจับไนโตรเจนจากอากาศมาเปลี่ยนเป็นปุ๋ยไนเทรตได้ดี เนื้อไม้พฤกษ์เหนียว แข็งแรง ทนทานปานกลาง เลื่อยไสกบได้ง่าย มีสีน้ำตาลอ่อนถึงแก่ เป็นมัน เป็นไม้ที่ใช้ค้าขายระหว่างประเทศด้วย ชื่อทางการค้าคือ Indian Walnut Siris และ Kokko

เนื่องจากพฤกษ์เป็นต้นไม้ที่มีประโยชน์และผูกพันกับคนไทยมากชนิดหนึ่ง จึงได้รับการพิจารณาให้เป็นต้นไม้ประจำจังหวัดมหาสารคาม โดยสมเด็จพระนางเจ้าสิริกิติ์พระบรมราชินีนาถได้ทรงโปรดพระราชทานกล้าไม้มงคลให้ผู้ว่าราชการจังหวัดทุกจังหวัดนำไปปลูกเพื่อเป็นสิริมงคล เป็นไม้มงคลประจำจังหวัดทั้ง 76 จังหวัด โดยจังหวัดมหาสารคาม ได้รับพระราชทานต้นพฤกษ์เป็นไม้มงคลประจำจังหวัด ดังนั้นต่อไปนี้คนไทยที่ปลูกต้นพฤกษ์นอกจากจะได้ประโยชน์ด้านต่างๆ เช่น ผัก, สมุนไพร, ร่มเงา, เนื้อไม้ ฯลฯ แล้วยังจะเป็นสิริมงคลแก่ตนเองและครอบครัวอีกด้วย

ความเป็นพิษ
-----------

ฝุ่นจากไม้มีกลิ่นหอมและเผ็ดร้อน อาจทำให้เกิดการระคายเคืองต่อจมูกและลำคอของคนงานโรงเลื่อย เปลือกใช้เป็นยาเบื่อปลา สีย้อมสีแดงจากเปลือกไม้ทำให้เกิดการระคายเคืองผิวหนัง ฝักมีซาโปนินและกินไม่ได้มาก

ดูเพิ่ม
-------

* รายชื่อพันธุ์ไม้มงคลพระราชทานประจำจังหวัด

อ้างอิง
-------

1. ↑  Plummer, J. (2020). "*Albizia lebbeck*". *IUCN Red List of Threatened Species*. **2020**: e.T18435916A18435924. สืบค้นเมื่อ 9 March 2023.
2. ↑  International Legume Database & Information Service (ILDIS) (2005): *Albizia lebbeck* (L.) Benth.. Version 10.01, November 2005. Retrieved 2008-MAR-30.
3. ↑  Brown, Sandra. (1997): Appendix 1 - List of wood densities for tree species from tropical America, Africa, and Asia. *In:* Estimating Biomass and Biomass Change of Tropical Forests: a Primer. *FAO Forestry Papers* **134**. ISBN 92-5-103955-0 HTML fulltext
4. ↑
5. ↑

* เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **พฤกษ์**

* *Albizia lebbeck* List of Chemicals (Dr. Duke's Databases)
* 

* Dressler, S.; Schmidt, M. & Zizka, G. (2014). "*Albizia lebbeck*". *African plants – a Photo Guide*. Frankfurt/Main: Forschungsinstitut Senckenberg.

| * ด
* ค
* ก
พันธุ์ไม้มงคลพระราชทานประจำจังหวัด |
| --- |
| **ภาคเหนือ** | 
* กาซะลองคำ (เชียงราย)
* ทองกวาว (เชียงใหม่)
* กำลังเสือโคร่ง (น่าน)
* สารภี (พะเยา)
* ยมหิน (แพร่)
* จั่น (แม่ฮ่องสอน)
* กระเชา (ลำปาง)
* ก้ามปู (ลำพูน)
* สัก (อุตรดิตถ์)

 |
| **ภาคตะวันออกเฉียงเหนือ** | 
* มะหาด (กาฬสินธุ์)
* กัลปพฤกษ์ (ขอนแก่น)
* ขี้เหล็ก (ชัยภูมิ)
* กันเกรา (นครพนม)
* สาธร (นครราชสีมา)
* กาฬพฤกษ์ (บุรีรัมย์)
* พฤกษ์ (มหาสารคาม)
* ตานเหลือง (มุกดาหาร)
* กระบาก (ยโสธร)
* กระบก (ร้อยเอ็ด)
* สนสามใบ (เลย)
* ลำดวน (ศรีสะเกษ)
* อินทนิล (สกลนคร)
* มะค่าแต้ (สุรินทร์)
* ชิงชัน (หนองคาย)
* พะยูง (หนองบัวลำภู)
* ตะเคียนหิน (อำนาจเจริญ)
* รัง (อุดรธานี)
* ยางนา (อุบลราชธานี)

 |
| **ภาคกลาง** | 
* ไทรย้อยใบแหลม (กรุงเทพมหานคร)
* สีเสียดแก่น (กำแพงเพชร)
* มะตูม (ชัยนาท)
* สุพรรณิการ์ (นครนายก)
* จันทน์ชะมดชนิด *Mansonia gagei* (นครปฐม)
* เสลา (นครสวรรค์)
* นนทรี (นนทบุรี)
* ทองหลางลาย (ปทุมธานี)
* หมัน (พระนครศรีอยุธยา)
* บุนนาค (พิจิตร)
* ปีบ (พิษณุโลก)
* มะขาม (เพชรบูรณ์)
* พิกุล (ลพบุรี)
* โพทะเล (สมุทรปราการ)
* จิกเล (สมุทรสงคราม)
* พญาสัตบรรณ (สมุทรสาคร)
* ตะแบกนา (สระบุรี)
* มะกล่ำตาช้าง (สิงห์บุรี)
* มะค่า (สุโขทัย)
* มะเกลือ (สุพรรณบุรี)
* มะพลับ (อ่างทอง)
* สะเดา (อุทัยธานี)

 |
| **ภาคตะวันออก** | 
* จัน (จันทบุรี)
* อะราง (ฉะเชิงเทรา)
* ประดู่ (ชลบุรี)
* หูกวาง (ตราด)
* โพ (ปราจีนบุรี)
* กระทิง (ระยอง)
* มะขามป้อม (สระแก้ว)

 |
| **ภาคตะวันตก** | 
* ขานาง (กาญจนบุรี)
* แดง (ตาก)
* เกด (ประจวบคีรีขันธ์)
* หว้า (เพชรบุรี)
* โมกมัน (ราชบุรี)

 |
| **ภาคใต้** | 
* ทุ้งฟ้า (กระบี่)
* มะเดื่ออุทุมพร (ชุมพร)
* ศรีตรังชนิด *Jacaranda obtusifolia* (ตรัง)
* แซะ (นครศรีธรรมราช)
* ตะเคียนชันตาแมว (นราธิวาส)
* ตะเคียน (ปัตตานี)
* เทพทาโร (พังงา)
* พะยอม (พัทลุง)
* ประดู่บ้าน (ภูเก็ต)
* อโศกเหลือง (ยะลา)
* อบเชย (ระนอง)
* สะเดาเทียม (สงขลา)
* กระซิก (สตูล)
* เคี่ยม (สุราษฎร์ธานี)

 |
| ต้นไม้ประจำจังหวัดนครปฐมคือจัน  **·**  ต้นไม้ประจำจังหวัดบุรีรัมย์คือแปะ  **·**  ต้นไม้ประจำจังหวัดยโสธรคือยางนา  **·** ต้นไม้ประจำจังหวัดสุโขทัยคือตาล  **·**  ต้นไม้ประจำจังหวัดสุรินทร์คือกันเกรา  **·** ต้นไม้ประจำจังหวัดระนองคืออินทนิล  **·**  ต้นไม้ประจำจังหวัดระยองคือประดู่  **·**  จังหวัดบึงกาฬไม่มีพันธุ์ไม้มงคลพระราชทาน ต้นไม้ประจำจังหวัดคือสิรินธรวัลลี |


| การแยกแยะหน่วยอนุกรมวิธาน |
| --- |
| *Albizia lebbeck* | 
* Wikidata: Q2717846
* Wikispecies: Albizia lebbeck
* APDB: 62304
* Calflora: 9280
* EoL: 645286
* EPPO: ALBLE
* FloraBase: 3609
* FNA: 200011877
* FoC: 200011877
* GBIF: 2973215
* GRIN: 2140
* iNaturalist: 60832
* IPNI: 99109-3
* ITIS: 26450
* IUCN: 18435916
* NCBI: 371650
* PfaF: lebbeck Albizia lebbeck
* Plant List: ild-303
* PLANTS: ALLE
* POWO: urn:lsid:ipni.org:names:99109-3
* Tropicos: 13025049

 |
| *Mimosa lebbeck* | 
* Wikidata: Q21977227
* APDB: 63577
* GBIF: 2973007
* GRIN: 24384
* IPNI: 508216-1
* ITIS: 183644
* POWO: urn:lsid:ipni.org:names:508216-1
* Tropicos: 13036460

 |

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* อิสราเอล
* สหรัฐ

 |